Z A P I S N I K
42. sjednice Vijeća Mjesnog odbora Studentski grad, održane 26. studenoga 2024.
u prostorijama Mjesnog odbora Studentski grad, Ulica Vile Velebita 1a,
s početkom u 18,30 sati


NAZOČNI ČLANOVI VIJEĆA:

1. RENATA HOFER
1. IVANA BUDIMIR
1. JOSIP JULARIĆ
1. MARIJA GEORGIEV
1. DRAŠKO ŠRAGALJ
1. DEAN MATOVIĆ
1. VJEKOSLAV MADUNIĆ
1. PETAR DUČKIĆ
1. ZORAN PRERADOVIĆ

Predsjedava: Renata Hofer, predsjednica Vijeća.

Zapisnik vodi: Marija Georgiev.

Predsjednica utvrđuje da je prisutno 9 od 9 članova Vijeća, što znači da Vijeće može pravovaljano odlučivati.
Predsjednica podsjeća članove Vijeća da su uz poziv primili zapisnik 41. sjednice, održane 29. listopada 2024. godine. Vijeće jednoglasno prihvaća tekst zapisnika, bez izmjena.
Predsjednica predlaže dopunu dnevnog reda:
1. Zahtjev građana za obnovu horizontalne signalizacije na lokaciji Dankovečka 95 – donošenje zaključka;
Na prijedlog predsjednice, Vijeće jednoglasno utvrđuje
DNEVNI RED:

1. Prijedlog Financijskog plana Mjesnog odbora Studentski grad za 2025. – donošenje;
2. Prijedlog Plana malih komunalnih akcija Mjesnog odbora Studentski grad za 2025. godinu – donošenje;
3. Prijedlozi radova na održavanju nerazvrstanih cesta Mjesnog odbora Studentski grad u 2025. godini – donošenje zaključka;
4. Prijedlog za sanaciju udarnih rupa – donošenje zaključka;
5. Prijedlog rješavanja prometne regulacije na raskrižju ulice Klin i Koledinečke ulice – donošenje zaključka;
6. Promjena rasporeda korištenja prostorija Mjesnog odbora Studentski grad na mrežnim stranicama Grada Zagreba – donošenje zaključka;
7. Zahtjev građana za obnovu horizontalne signalizacije na lokaciji Dankovečka 95 – donošenje zaključka;
8. Pitanja, prijedlozi i obavijesti.

Ad. 1) Prijedlog Financijskog plana Mjesnog odbora Studentski grad za 2025. godinu

Nakon provedene rasprave, Vijeće jednoglasno donosi 

Financijski plan Mjesnog odbora Studentski grad za 2025.
/Financijski plan nalazi se u prilogu ovog zapisnika i njegov je sastavni dio./


Ad. 2) Prijedlog Plana malih komunalnih akcija Mjesnog odbora Studentski grad za 2025. godinu

Nakon provedene rasprave, Vijeće jednoglasno donosi 

Plan malih komunalnih akcija Mjesnog odbora Studentski grad za 2025. godinu.
/Plan malih komunalnih akcija nalazi se u prilogu ovog zapisnika i njegov je sastavni dio./

Ad. 3) Prijedlozi radova na održavanju nerazvrstanih cesta Mjesnog odbora Studentski grad u 2025. godini

Nakon provedene rasprave, Vijeće jednoglasno donosi

ZAKLJUČAK
o prijedlozima radova na održavanju nerazvrstanih cesta
Mjesnog odbora Studentski grad u 2025. godini

Predlaže se u okviru djelatnosti održavanja nerazvrstanih cesta putem Plana malih komunalnih akcija Mjesnog odbora Studentski grad u 2025. godini izvođenje sljedećih radova:

1. Sanacija asfalta duž šetnice u ulici Mate Lovraka – 670 m južna strana šetnice, te 408 m sjeverna strana šetnice;
2. Kopanička ulica kod kbr. 8-10 – sanacija asfalta i odvoda, cca 50 m;
3. Sanacija asfalta šetnice na južnoj strani Koledinečke ulice, dio između Ulice Milovana Gavazzija i Ulice Gjure Prejca, dužina cca 151 m;
4. Asfaltiranje makadamskog puta u Novoselskoj cesti kod križanja s Novoselskim odvojkom VI., cca 23 m.

Ad. 4) Prijedlog za sanaciju udarnih rupa

Nakon provedene rasprave, Vijeće jednoglasno donosi

ZAKLJUČAK
[bookmark: _GoBack]o prijedlogu za sanaciju udarnih rupa

	Predlaže se žurna sanacija udarnih rupa na lokaciji Ulica Vile Velebita 1f, zbog opasnosti za građane radi daljnjeg urušavanja asfalta.

Ad. 5) Prijedlog rješavanja prometne regulacije na raskrižju ulice Klin i Koledinečke ulice
Nakon provedene rasprave, Vijeće jednoglasno donosi
ZAKLJUČAK
o prijedlogu rješavanja prometne regulacije na raskrižju ulice Klin i Koledinečke ulice

Vijeće predlaže da se semafor na raskrižju ulice Klin i Koledinečke ulice namjesti da zeleno svjetlo traje duže za automobile koji iz ulice Klin skreću u Koledinečku ulicu ili produžuju ravno ulicom Klin.


Ad. 6) Promjena rasporeda korištenja prostorija Mjesnog odbora Studentski grad na mrežnim stranicama Grada Zagreba 

Nakon provedene rasprave, Vijeće ipak ne glasa s obzirom da je prije same sjednice utvrđeno da je raspored na mrežnim stranicama Grada Zagreba ispravan te da nitko osim članice Vijeća Ivane Budimir nije imao dodatnih pitanja ili nedoumica vezano uz isti.

Ad. 7) Zahtjev građana za obnovu horizontalne signalizacije na lokaciji Dankovečka 95
Nakon provedene rasprave, Vijeće jednoglasno donosi
ZAKLJUČAK
o prijedlogu za obnovu horizontalne signalizacije na lokaciji Dankovečka 95

I. Razmotren je zahtjev građana za obnovu horizontalne signalizacije na lokaciji Dankovečka 95.
II. Iz prigovora popraćenog fotografijom posve je nejasno gdje je potrebno obnoviti horizontalnu signalizaciju te se predlaže Gradskom uredu za obnovu, izgradnju, prostorno uređenje, graditeljstvo i komunalne poslove da se izvrši terenski očevid kojim bi se utvrdilo je li, i gdje, potrebno pristupiti obnovi horizontalne signalizacije na lokaciji Dankovečka 95.


Ad. 8) Pitanja, prijedlozi i obavijesti

Predsjednica obavještava članove Vijeća da je zbog nemogućnosti izdavanja e-računa udruga s kojima je Vijeće planiralo aktivnosti vezano uz Plan potreba, kao i nemogućnosti dobivanja ponude za kupnju namještaja, Vijeće primorano odustati od provođenja nekih aktivnosti iz Plana potreba koje je bilo potrebno održati u studenom i prosincu 2024. godine.
Završeno u 19,30 sati.







KLASA: 024-08/24-003/2374
URBROJ: 251-13-11-5/007-24-2
U Zagrebu, 26. studenoga 2024.

Zapisnik sastavila: Marija Georgiev
Zapisnik tehnički i administrativno
obradila: Jadranka Marković
        Predsjednica
Vijeća Mjesnog odbora
      Studentski grad    

							                    Renata Hofer
